Marco Schank

De Marco Schank, gebuer den 10. Oktober 1954 zu Ettelbréck, ass e lëtzebuergeschen CSV-Politiker an Auteur vu Bicher iwwer Gaardebau a vu Kriminalromanen.

 National Politik 
1989 war hien eng éischt Kéier Kandidat bei de Chamberwalen. Op der Lëscht vun den Ekologisten fir den Norden hat hien déi meescht Stëmmen, et ass awer net duergaange fir e Sëtz an der Chamber ze kréien.

1994 ass hie Member vun der CSV ginn, vun där hien tëscht 2006 an 2009 Generalsekretär war.

Den 2. Februar 1999 ass hie fir de verstuerwenen Édouard Juncker an d'Chamber nogeréckelt a gouf zanterhier bis d'Wale vun 2018 nach mat all Kéiers als Deputéierte fir de Walbezierk Norden erëmgewielt.

Vun 2009 bis 2013 war de Marco Schank Minister fir Wunnengsbau an Delegéierte Minister fir Ëmwelt a Landesplanung an der Regierung Juncker-Asselborn II, déi aus de Chamberwale vum 7. Juni 2009 ervirgaange war.

Zënter de Chamberwale vum 20. Oktober 2013 war hien nees Deputéierten, a gouf bei deene vum 14. Oktober 2018 erëmgewielt.elections.lu. Den 13. Oktober 2020 huet hie säi Sëtz dem Jean-Paul Schaaf iwwerlooss, fir sech just nach ëm Kommunalpolitik ze këmmeren."Marco Schank: Kommunalpolitik statt Krautmarkt." wort.lu, 13.10.2020.

 Gemengepolitik  
Nodeem de Marco Schank bei de Gemengewale vum 10. Oktober 1981 eng éischt Kéier gewielt gouf, koum hien an den Heischter Gemengerot. Hie war vum 1. Januar 1982 bis 2009 do Member, dobäi zanter dem 1. Januar 1994 als Buergermeeschter.

Als Resultat vun de Gemengewalen 2017 gouf hien den 8. November 2017 zum Buergermeeschter vun der Gemeng Esch-Sauer ernannt. Bei deene vun 2023 huet hien net méi kandidéiert.

 Aner Aktivitéiten 
Hie war bis 2009 President vum interkommunale Syndikat Naturpark Öewersauer.

Vun 2000 bis 2009 war hie President vum Office national du tourisme.

Hien ass bestuet mat der Edmée Bisdorff a Papp vun dräi Kanner.

 Publikatiounen 
 Eschdorf in der Rundstedt-Offensive. S. 79-87 in: 100e anniversaire et inauguration du nouveau drapeau du Corps des sapeurs-pompiers Eschdorf. Esch-sur-Alzette, 1975.
 Waat kann e Naturpark de Gemengen an de Leit brengen?: Vorstudie der Stiftung Oeko-Fonds zur Schaffung eines Naturparks Obersauer. Tun Aschmann, Théid Faber, Pol Faber, Camille Gira, Raymond Linden, Marc Schank, Roger Schauls, Mariette Scheuer, Gérard Schmit, Claude Turmes, Blanche Weber. 182 S. Oeko-Fonds, 1989.
 De biologesche Gaart: Naturgemässer Anbau von Gemüse. 144 S. Oeko-Fonds, Lëtzebuerg. 1989.
 Ëmweltschutz doheem. vum Marco Schank & Adri van Westerop, illustréiert vum Roger Leiner. 155 S. Oekofonds. 1989.
 Een Döerf - Gëscht, haut... a möer?: d'Entwécklung vun eisen Deerfer unhand vun enger Kuurzbeschreiwung. Zeechnung: Danielle Grosbusch. 103 S. Op der Lay n°801. 1992. ISBN 2-87967-012-8.
 Clement, Raymond, 1994. Ösling - Jeux de lumières (= Lichtspiele). Textes de Georges Hausemer, Émile Lefort, Jean Portante, Marco Schank, Nic Weber, Liliane Welch. 209 p. Luxembourg.
 Am Éislek. Fotoe: Raymond Clément. 26 S. Made by Sams, Lëtzebuerg. Ouni Joer.

 Theaterstécker 
 Däiwelskapp - d'Wonnermeedche vun Eschdöerf. Theaterstéck an 3 Akten. 62 S. Op der Lay n°158. 2009. ISBN 978-2-87967-163-5.
 De Lederbarong - Di opstännisch Geerwer voa Wooltz. Theaterstéck an 2 Akten. 80 S. Op der Lay n°164. 2011. ISBN 978-2-87967-174-1.
 Stol a Goss. Theaterstéck an 3 Akten. 72 S. Op der Lay n°172. 2013. ISBN 978-2-87967-187-1.

 Kriminalromaner 
 Die Schalen des Zorns. Op der Lay n°119. 1996. 2. Oplo 1998. 3. Oplo 2001. 4. Oplo 2004. ISBN 2-87967-044-6.
 Die Stunde der Ernte. Op der Lay n°123. 1998. 2. Oplo 2000. 3. Oplo 2003. ISBN 2-87967-058-6.
 Das Vermächtnis des Propheten. 272 S. Op der Lay n°130. 2001. 2. Oplo 2003. ISBN 2-87967-087-X. Op Grond vun dësem Roman huet de Marco Schank d'Theaterstéck D'Fra ouni Gesiicht geschriwwen, dat am August 2019 no der Restauréierung vum Buerschter Schlass vun der Fuusslee als Fräiliichttheater uropgefouert gouf.
 Todesengel. Kriminalgeschichten aus Luxemburg.. 136 S. 2011. Op der Lay n°168. ISBN 978-2-87967-179-6

Fäll fir de Kommissär Mathieu
 Die Dornenfrauen. 272 S. Op der Lay n°135, 2002. 2. Oplo 2006. ISBN 2-87967-097-7.
 Die Kinder des Bösen. 288 S. Op der Lay n°140, 2004. ISBN 2-87967-114-0.
 Mao und die Anderen. 280 S. Op der Lay n°146. 2006. ISBN 3-87967-137-X.
 Todeswasser. 272 S. Op der Lay n°156. 2008. ISBN 978-2-87967-158-1.
 Todfeind. 279 S. Op der Lay n°180, 2015. ISBN 978-2-87067-208-3.
Damit die Nacht vergeht. Op der Lay Nr. 189. 2018. ISBN 978-2-87967-233-5.

 Gielercher 



 Literatur 
 Schlammes, Marc, 2007, Marco Schank (CSV). Pionier und Pragmatiker., In: 60 Abgeordnete - 60 Porträts. saint-paul luxembourg, ISBN 9782879637006, Ss. 102-103
Um Spaweck

Kategorie:Buergermeeschtere vun Esch-Sauer
Kategorie:Buergermeeschtere vun Heischent
Kategorie:Lëtzebuergesch Buergermeeschteren
Kategorie:Lëtzebuergesch Deputéiert
Kategorie:Lëtzebuergesch Ministeren
Kategorie:Lëtzebuergesch Auteuren
Kategorie:Officier de l'Ordre de Mérite du Grand-Duché de Luxembourg
Kategorie:Grand officier de l'ordre de la couronne de chêne
Kategorie:Gebuer 1954
Kategorie:Membere vun der A:LL Schrëftsteller*innen